เซี่ยงไฮ้คอมโพสิตปิดบวก 24.33 จุด จากแรงซื้อเก็งกำไร
เซี่ยงไฮ้คอมโพสิตปิดบวก 24.33 จุด จากแรงซื้อเก็งกำไร
5 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้น โดยดัชนีเซี่ยงไฮ้คอมโพสิตบวก 24.33 จุด หรือ 0.76% ปิดที่ 3,207.13 จุด  จากแรงซื้อเก็งกำไร หลังจากที่ร่วงลงเมื่อวานนี้ ขณะเดียวกัน จีนได้เปิดเผยข้อมูล PMI ภาคบริการที่แม้ปรับตัวลดลง แต่ก็ยังอยู่ในภาวะขยายตัว
สำหรับข้อมูลเศรษฐกิจที่มีการเปิดเผยในวันนี้ ดัชนีผู้จัดการฝ่ายจัดซื้อ (PMI) ภาคบริการของจีน ซึ่งมาร์กิตจัดทำร่วมกับไฉซิน ปรับตัวลงสู่ระดับ 51.6 ในเดือนมิ.ย. จากระดับ  52.8 ในเดือนพ.ค.
อย่างไรก็ตาม ดัชนี PMI ยังคงเคลื่อนไหวเหนือระดับ 50 ซึ่งบ่งชี้ว่าภาคบริการยังคงขยายตัว